Z nakupom vrat, ki vam jih ponuja vaš znanec si lahko naredite medvedjo uslugo. V prvi vrsti takšna vrata niso narejena po merah vaše garaže, zato že v osnovi obstaja verjetnost, da vrata, ki jih nameravate kupiti ne bodo dobro tesnila. Če že demontaža ni brezhibna, potem ste lahko prepričani, da ne boste imeli le težav zaradi vizualne podobe vaših vrat, ampak z bistvom garažnih vrat - njihovim delovanjem. Tu je še tretji dejavnik, ki bi utegnil biti za vas moteč: barva vrat se morda ne bo ujemala z barvo fasade oz. stavbnega pohištva vašega objekta. Tudi, če imajo vrata, ki jih nameravate kupiti garancijo, si velja zapomniti naslednje: ob demontaži garažnih vrat vam garancije ne nudi nihče, posebej, če vrat ne demontira za to pravno pooblaščena oseba.